CELEX: 32005R0348
Language: lt
Date: 2005-02-28 00:00:00
Title: 2005 m. vasario 28 d. Komisijos reglamentas (EB) Nr. 348/2005, nukrypstantis nuo Reglamento (EB) Nr. 174/1999 dėl eksporto licencijų su iš anksto nustatytomis grąžinamosiomos išmokomis galiojimo termino pieno ir pieno produktų sektoriuje

1.3.2005   
            
            
               LT
            
            
               Europos Sąjungos oficialusis leidinys
            
            
               L 55/11
            
         
      KOMISIJOS REGLAMENTAS (EB) Nr. 348/2005
   2005 m. vasario 28 d.
   nukrypstantis nuo Reglamento (EB) Nr. 174/1999 dėl eksporto licencijų su iš anksto nustatytomis grąžinamosiomos išmokomis galiojimo termino pieno ir pieno produktų sektoriuje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 14 dalį,
   kadangi:
   
               (1)
            
            
               1999 m. sausio 26 d. Komisijos reglamento (EB) Nr. 174/1999, nustatančio išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), 6 straipsnyje nustatomi eksporto licencijų galiojimo terminai.
            
         
               (2)
            
            
               Intervencinių sviesto ir nugriebto pieno miltelių kainų sumažinimas nuo 2005 m. liepos 1 d. gali lemti žemesnes kainas pieno produktų rinkoje 2005–2006 prekybos metais.
            
         
               (3)
            
            
               Kaip atsargumo priemonė, siekiant apsaugoti Bendrijos biudžetą nuo nereikalingų išlaidų ir išvengti spekuliatyvaus eksporto grąžinamųjų išmokų tvarkos taikymo pieno sektoriuje, eksporto licencijų su iš anksto nustatytomis grąžinamosiomis išmokomis galiojimas turėtų būti apribotas iki 2005 m. birželio 30 d.
            
         
               (4)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 174/1999 6 straipsnio, to straipsnio a–d punktuose nurodytiems produktams skirtos eksporto licencijos su iš anksto nustatytomis grąžinamosiomis išmokomis, kurioms paraiškos pateikiamos nuo šio reglamento įsigaliojimo datos, galios iki 2005 m. birželio 30 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. vasario 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 20, 1999 1 27, p. 8. Reglamentas su paskutiniais pakeitimais, padarytais [nereikia žymėti, ta pati institucija] Reglamentu (EB) Nr. 2250/2004 (OL L 381, 2004 12 28, p. 25).